ብመሰረት እምነት ኣይሁዳውያን፡ እስራኤል ኣብ መሬት ኣብርሃምን ዘርኡን ብመሰረት መብጽዓ እቶም ሰለስተ ኣቦኣት መጽሓፍ ቅዱስ ከምዝተመስረተት እዮም ዝኣምኑ። እዚ መሬት ካብ ጥንቲ ኣብ ትሕቲ ግዝኣታት ኣስርያናውያን፡ ባቢሎናውያን፡ ፐሪሻውያንን ሞቆዶናውያንን ድሕሪ ምጽንሑ፡ ድሒሩ ናብ ዞባ ጁዳ ዝመስረተ ግዝኣት ሮማ ተሰጋጊሩ። ህዝቢ ኣይሁድ ናይዚ ዞባ ብዙሕ ግዜ ተቓውሞታት ድሕሪ ምልዓል፡ ኣብ 135 ቅድሚ ልደተ-ክርስቶስ ንሕሉፍ ናጽነት ዝጠልቡ ሃገራውያን ኣይሁድ ብምስዓር፡ ሕድርያን ዝብሃል መራሒ ስዒሩ ንዞባታት ሮማዊ ሶርያን ሮማዊ ጁዳን ኣብ ሓደ ብምሕባር ሓደ ዞባ መስረተ፡ ሶርያ - ፍሊስጤም ኢሉ ክኣ ሰመዮ። ኣብዚ ዝነበረ ኲናት ብብዙሕ ዝቑጸሩ ኣህዛብ ኣይሁድ ብሞትን ብስደትን ከምኡ'ውን ባራዩ ብሙዃን ቁጽሮም ነከየ። ምንጪ ስእሊ, BBC Sport ምስ ምልዕዓል ናይ እስላም ኣብ ሻውዓይ ክፍለ ዘመን ድሕሪ-ልደተ ክርስቶስ፡ ፍሊስጤም ኣብ ትሕቲ ቁጽጽር ዓረብ ኣተወት። ጸኒሓ'ውን ኣብ ትሕቲ መስቀላውያን ዘመትቲ ኣውሮጳውያን ( ኩሩሰይደርስ) ኣብ 1516 ክሳብ ቀዳማይ ኩናት ዓለም ክኣ ኣብ ትሕቲ ዕብላላ ቱርኪ ጸንሐት። ድሕሪ ምዝዛም ቀዳማይ ኲናት ዓለም ብውዕል ሕቡራት ሃገራት ዓለም ኣብ ትሕቲ ምምሕዳር ብሪጣንያ ክሳብ 1948 ከምትጽንሕ ተገበረት። ድሕሪ ብናዚ ኣብ ልዕሊ ኣውሮጳውያን ኣይሁድ ዝወርደ ህልቂት፡ ብማሕበረሰብ ዓለም ንሃገር ኣይሁዳውያን ኣፍልጦ ናይ ምሃብ መስርሕ ጸቕጢ ብምፍጣሩ ግድነት ኮነ። መንግስቲ ብሪጣንያ ኣብ መንጎ ዓረብን ጽዮናውያንን ዝተፈጠረ ጸገም ክፈትሖ ስለዘይካኣለ፡ ነቲ ጉዳይ ናብ ወድብ ሕቡራት ሃገራት ስለዘምረሖ፡ ነቲ ጉዳይ ትምርምር ጉጅለ ተመዘዘት። መርማሪት ጉጅለ ብዘቕረበቶ ጸብጻብ ኣብ 29 ሕዳር 1947 ንከተማ ዮሪሳሌም ፍሉይ ቅርጺ ብምትሓዝ ነነብሰን ዝኽኣላ ዓረባዊት ሃገርን ኣዩሁዳዊት ሃገርን ንኽምስረታ ዝቐረበ እማመ ውድብ ሕቡራት ሃገራት ኣጽደቖ። እዚ እማመን ውሳነን ብእስራኤል ተቐባልነት ክረክብ እንከሎ፡ ብዓረብ ግን ተቐባልነት ስለዘይረኸበ ተግባራዊ ክኸውን ኣይክኣለን። ምንጪ ስእሊ, AFP እንተኾነ ቅድሚ 14 ግንቦት 1948 መዝነት ስልጣን ብሪጣንያ ኣብቲ ዞባ ምብቕዑ፡ ኣብቲ መዝነት ስለጣን ንኣይሁድ ዝውክሉ ኣካላት ናጽነት ሃገረ እስራኤል ብዕሊ ኣዊጆም። ኣባል ወድብ ሕቡራት ሃገራት ዓለም ንምግባር ብዘቕረብዎ ሕቶ ብ83% ( 160 ካብ 192 ) ካብ ኣባላት ተቐባልነት ስለዝረኸበ ሃገረ እስራኤል ወግዓዊት ሃገር ኮነት። 3.
